[[File:Gulf Fritillary Life Cycle.svg|250px|thumb|right|"গাল্ফ ফ্রিটিলারি" [[প্রজাপতি]]র জীবনচক্র, সম্পূর্ণ রূপান্তরের একটি উদাহরণ]]
সম্পূর্ণ রূপান্তর বা হোলোমেটাবোলিজম প্রদর্শনকারী পোকারা চারটি নির্দিষ্ট দশার মধ্য দিয়ে যায়ঃ ডিম, [[শূককীট]] বা লার্ভা, [[মূককীট]] বা পিউপা, এবং পূর্ণাঙ্গ পোকা। এই পদ্ধতি অবলম্বনকারী পোকা প্রজাতিতে ডিম ফুটে শূককীট উৎপন্ন করে যেগুলো দেখতে কীড়া বা বিছার মতো। কীড়ার মতো রূপটি কয়েক ধরনের হতে পারেঃ "এরুসিফর্ম" (শুয়াপোকা), "স্কারাবিফর্ম" (ইংরেজি বর্ণ "C" এর মতো), "ক্যাম্পোডিফর্ম" (লম্বা, চ্যাপ্টা এবং সক্রিয়), "এলাটেরিফর্ম" (সরু তারের মতো), "ভার্মিফর্ম" (কৃমির মতো)। শূককীট বৃদ্ধিপ্রাপ্ত হয়ে শেষে মূককীটে পরিণত হয় যে দশাটি সাধারণত নিষ্ক্রিয় হয় এবং [[গুটি]] বা কোকুন দ্বারা আবৃত থাকে। তিন ধরনের মূককীট পাওয়া যায়ঃ "অবটেক্ট", "এক্সারেট", "কোআর্কটেট"। অবটেক্ট মূককীটে পা এবং অন্যান্য অঙ্গ ঠাসাঠাসি করে একসাথে জড়িয়ে থাকে। এক্সারেট মূককীটের পা ও অঙ্গগুলো মুক্ত অবস্থায় ছড়িয়ে থাকে। কোআর্কটেট মূককীট, শূককীটের চামড়ার ভেতর বিকশিত হয়। মূককীট দশায় পোকারা গুরুত্বপূর্ণ পরিবর্তনের মধ্য দিয়ে যায় এবং পরিশেষে পূর্ণাঙ্গ পোকায় পরিণত হয়। এই পদ্ধতি অবলম্বনকারী হিসেবে প্রজাপতিরা বেশ জনপ্রিয়। কতিপয় পোকা এই পদ্ধতিটাতে বিবর্তনের ধারায় উৎকর্ষ সাধন করে [[হাইপারমেটামরফোসিস]] বা অতিরূপান্তরে নিয়ে গেছে।

[[এন্ডোপ্টেরাইগোটা]]র মতো কিছু অতি পুরাতন এবং সফলকাম পদঙ্গদল এই ধরনের রূপান্তর ব্যবহার করে। এই পদ্ধতির স্বতন্ত্র ব্যবহারকারী হিসেবে [[ডিপ্টেরা]], [[লেপিডোপ্টেরা]], এবং [[হাইমেনোপ্টেরা]] [[বর্গ (জীববিদ্যা)|বর্গে]]র পোকারা বেশ পরিচিত। এই ধরনের বিকাশ অনেকটা একচেটিয়া যা অন্য [[আর্থ্রোপড|আর্থ্রোপডে]] দেখা যায় না।

সম্পূর্ণ রূপান্তর
রক্তসংবহনতন্ত্র
বাচ্চার যত্ন
পশ্চাৎ-অন্ত্র